د سال ۱۹۸۵ سرکومره رونالد ریگان، مدال زایاره یی سازیاری و نهادیاری نه د وه استیو جابز و استیو وزنیاک سی یه که ونو انجومیار شخصی نه ریگشو و گپ کلون کاری کرده بیین. (د مینجا اولی آئمیا خوش سرانجومی که تونسن ای نشو نه بیئرن) د سال ۲۰۰۷ زایشتی، جابز وه دس مجله فورچون د یه گل نومگه بیس پنج کسه وا داسون یه گل د قووین تری آئمیا د ای نومگه و واروتر د کسونایی چی بیل گیتس، روپرت مرداک و اریک اشمیت د تجارت ری دیاری کرد و جیمز کالینز (نویسیار و هچائه گو د زمینه تجارت) ونه بیترین «بتهوون تجارت» دونس. د دسامر ۲۰۰۷، آرنولد شوارزنگر فرماندار اوسنی کالیفرنیا و کیخا اول ماریا شرایور،شانازی اومائن وه «تالار نوم دیاریا کالیفرنیا» که ها د موزه ویرگار و زئنیا وهنر کالفرنیا نه، دئن وه استیو جابز.